బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Punarnavi Bhupalam బిగ్ బాస్: ఆరు మూడయ్యింది.. ఈ మూడులో మూడిందెవరికి?
కింగ్ నాగార్జున హోస్ట్ చేస్తున్న బిగ్ బాస్ సీజన్ 3 ఆరోవారంలో ఆసక్తికర పరిణామాలు చోటు చేసుకుంటున్నాయి. ఆరోవారం ఎలిమినేషన్‌కి ఆరుగురు కంటెస్టెంట్స్ నామినేట్ కాగా.. వీరిలో ముగ్గుర్ని సేవ్ చేశారు.
Samayam Telugu | Updated:
Aug 28, 2019, 03:27PM IST
Punarnavi Bhupalam బిగ్ బాస్: ఆరు మూడయ్యింది.. ఈ మూడులో మూడిందెవరికి?
బిగ్ బాస్ సీజన్ 3 ఆరో వారానికి చేరుకుంది. ఫుల్ హైప్‌తో తొలివారం రికార్డ్స్‌ను అదరగొట్టగా.. మెల్లమెల్లగా స్లో అయ్యింది బిగ్ బాస్. శని, ఆదివారాల్లో కీలకమైన ఎలిమినేషన్స్‌తో నాగార్జున ఎంట్రీ ఉండటంతో ఆ రెండు రోజుల్లో రేటింగ్స్ బాగున్నప్పటికీ వీక్ డేస్‌లో నామమాత్రంగానే ఉంటున్నాయి.
పోల్
ఇక ఈ రేటింగ్స్ విషయానని పక్కన పెట్టేస్తే.. 16 మంది కంటెస్టెంట్స్‌తో ప్రారంభమైన బిగ్ బాస్ సీజన్ 3 ఆరోవారానికి చేరుకోగా.. ప్రస్తుతానికి హౌస్‌లో 11 మంది మాత్రమే మిగిలారు. హేమ, జాఫర్, తమన్నా, రోహిణి, అషులు ఎలిమినేట్ అయ్యారు.
కీలకమైన ఆరోవారంలో ఆరుగురు ఎలిమినేషన్‌లో ఉండగా.. ఈ ఆరుగురు ముగ్గురయ్యారు. బిగ్ బాస్ గత సీజన్లకు భిన్నంగా ఆరోవారంలో ఎలిమినేషన్ ప్రక్రియ కొనసాగుతోంది. మొదటిగా నామినేషన్ ప్రక్రియను వినూత్నంగా నిర్వహించిన బిగ్ బాస్.. ఆల్రెడీ నామినేషన్‌లో ఉన్న రాహుల్, రవికృష్ణ, వరుణ్ సందేశ్, మహేష్ విట్టా, పునర్నవి , హిమజలలో ముగ్గుర్ని సేవ్ చేశారు బిగ్ బాస్. ఈ ఆరుగురిలో ముగ్గురు రాహుల్, రవికృష్ణ, వరుణ్ సందేశ్‌లకు టాస్క్ ఇచ్చి ఆ టాస్క్‌లో విజయవంతం కావడంతో వారికి ఇమ్యునిటీ ఇస్తూ ఎలిమినేషన్ నుండి మినహాయింపు ఇచ్చారు.
Read Also: Episode 38 Highlights: చెప్పు తెగుద్ది బేవార్స్.. రాహుల్‌పై హిమజ ఎటాక్
దీంతో మహేష్, హిమజ, పునర్నవిలు ఆరోవారం నామినేషన్ జోన్‌లో ఉన్నారు. ఈ ముగ్గురిలో ఎవరు ఎలిమినేట్ అవుతారన్నది ఆసక్తిగా మారింది. అయితే రాహుల్ కోసం త్యాగం చేసి ఎలిమినేషన్‌లో నిలిచిన పునర్నవిని బిగ్ బాస్ హౌస్‌ నుండి తప్పించే ఛాన్స్ ఫిఫ్టీ ఫఫ్టీ మాత్రమే. ఎందుకుంటే రాహుల్ హౌస్‌లో ఉండగా.. పునర్నవిని హౌస్ నుండి పంపించే ప్రయత్నం అయితే చేయకపోవచ్చు బిగ్ బాస్. ఇద్దరి మధ్య డేటింగ్, లవ్ ట్రాక్ అంటూ కథ నడిపిస్తున్న బిగ్ బాస్‌కి ఈ ఇద్దరూ రేటింగ్ వనరుగా మారారనడంలో సందేహం లేదు. సో.. ఇద్దరిలో ఒకరు వెళ్లినా రేటింగ్‌పై ప్రభావం పడే అవకాశం ఉంది.
ఇక హిమజ సైతం హౌస్‌లో ఫైర్ బ్రాండ్‌గా మారింది.. చెప్పుతెగుద్ది బేవార్స్ అంటూ చేయెత్తి కొట్టే రేంజ్‌‌లో ఆటాడుతోంది. బిగ్ బాస్‌కి కావాల్సింది ఇలాంటి గ్లామరస్ ఫైర్ బ్రాండ్‌‌లే కాబట్టి ఆమెను కూడా ఎలిమినేట్ చేయకపోవచ్చు. ఇక మిగిలిన మహేష్ విట్టాకే ఆరోవారం ఎక్కువ ప్రమాదం ఉంది. బాబా భాస్కర్‌కి సన్నిహితుడిగా.. అలీకి బద్దశత్రువుగా మారిన మహేష్ విట్టాపై ఆడియన్స్ మంచి ఒపీనియన్ ఉన్నప్పటికీ వాటిని బిగ్ బాస్ పరిగణలోనికి తీసుకుంటారా? అన్నది ప్రశ్నార్ధకంగా మారింది. ఇక ఓటింగ్ సంగతి ఏంటి? ఎవరికి ఎక్కువ ఓట్లు వస్తే వాళ్లే గదా.. బిగ్ బాస్ హౌస్‌లో ఉండేది.. తక్కువ ఓట్లు వచ్చిన వాళ్లు ఎలిమినేట్ అయ్యిది అని అంటారా? ఆ ఓట్లు గుట్టు బిగ్ బాస్‌కి తప్ప ఎవరికీ తెలియవు. బయటకు రావు. అయితే ఓటింగ్ పరంగా చూస్తే.. మహేష్ విట్టాకి ఎక్కువ ఓట్లు వస్తున్నట్టు తెలుస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.